aldinere
Store norske leksikon,Kunst og estetikk,Bokkunst og skrift,Bokkunst
Aldinere er bøker trykt i perioden 1494–1597 hos den berømte boktrykkeren og forleggeren Aldus Manutius og hans etterfølgere i Venezia.
Det er vakkert trykte og utstyrte verker, der blant annet kursivskriften ble brukt for første gang. Innholdet i bøkene holdt også høy, vitenskapelig kvalitet, og de kunne selges til en overkommelig pris. Dette representerte noe helt nytt og enestående for forskere og vitenskapsmenn. Tidligere hadde de ikke hatt råd til å kjøpe egne bøker, men måtte oppsøke bibliotekene. Les mer i Store norske leksikon Aldus Pius Manutius bokkunst boktrykkerkunst